ตลาดหุ้นเอเชียบวกเช้านี้ หลังจีนส่งสัญญาณกระตุ้นเศรษฐกิจเพิ่มเติม
ตลาดหุ้นเอเชียขยับขึ้นในช่วงเช้าวันนี้ หลังจากที่มีรายงานว่าจีนเตรียมออกมาตรการเพิ่มเติมในปีหน้าเพื่อกระตุ้นเศรษฐกิจของประเทศ
22 ธ.ค. 2558

ผู้สื่อข่าวรายงานว่า ตลาดหุ้นเอเชียขยับขึ้นในช่วงเช้าวันนี้ หลังจากที่มีรายงานว่าจีนเตรียมออกมาตรการเพิ่มเติมในปีหน้าเพื่อกระตุ้นเศรษฐกิจของประเทศ
โดยดัชนี MSCI Asia Pacific บวกเกือบ 0.1% แตะ 130.05 จุด เมื่อเวลาประมาณ 9.10 น.ตามเวลาโตเกียว
ส่วนดัชนี NIKKEI 225 ตลาดหุ้นญี่ปุ่นเปิดวันนี้ที่ 18,927.86 จุด เพิ่มขึ้น 11.84 จุด, ดัชนี SSE Composite ตลาดหุ้นจีนเปิดวันนี้ที่ 3,645.99 จุด เพิ่มขึ้น 3.52 จุด, ดัชนี HSI ตลาดหุ้นฮ่องกงเปิดวันนี้ที่ 21,846.90 จุด เพิ่มขึ้น 55.22 จุด, ดัชนี TAIEX ตลาดหุ้นไต้หวันเปิดวันนี้ที่ 8,283.03 จุด เพิ่มขึ้น 0.86 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,984.37 จุด เพิ่มขึ้น 3.18 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,852.19 จุด เพิ่มขึ้น 6.64 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,634.34 จุด เพิ่มขึ้น 5.25 จุด
ทั้งนี้ ในการประชุมคณะทำงานด้านเศรษฐกิจกลาง ซึ่งบรรดาผู้นำของจีนเข้าร่วมการประชุมในสัปดาห์ที่แล้ว ได้มีการหารือเกี่ยวกับมาตรการลดต้นทุนทางธุรกิจและสร้างเสถียรภาพต่อตลาดที่อยู่อาศัย ตลอดจนเป้าหมายการขยายตัวทางเศรษฐกิจในปีหน้า